Christmas Vacation (Steelbook) (Blu-ray) - Laserdisken.dk - salg af DVD og Blu-ray film.
Christmas Vacation (Steelbook) (Blu-ray)
Udgivet 1. december 2015 af Warner Bros. WHV1000549871 / UPC# 883929468478
Disc 1: Christmas Vacation (Blu-ray)
Audio: Engelsk DTS-HD Master Audio 2.0 (+ spansk dubbing)
Disc 2: Christmas Vacation (region 1 DVD)
Start en debat om denne udgave af Christmas Vacation (Steelbook) (Blu-ray) - klik her Sinterklaosgediechte make in 't Mestreechs? - Mestreechter Taol
Sinterklaosgediechte make in 't Mestreechs?
mestreechtertaol.nl heet e rijmsysteem mèt 67.000 rijmwäörd!
27 november 2015 - 13.30 oor
Väöl Mestreechtenere make Sinterklaosgediechte in hun eige taol. Meh wis geer tot de website mestreechtertaol.nl e geavvenceerd rijmsysteem heet, mèt mie es 67.000 rijmwäörd?! Gediechte make in ’t Mestreechs weurt uuch zoe wel erg gemekelek gemaak!
Wie wèrk ’t rijmsysteem? 'ne Minicursus!
De website Mestreechter Taol is ’n oetgebreid naoslaagwerk. De belangriekste functie is ’t besjikbaar stèlle vaan d’n Dictionair vaan de Mestreechter Taol. Daoneve vint g’r beveurbeeld spreekwäörd en gezègkdes, grammaticahölp en complete beuk.
’t Rijmsysteem op mestreechtertaol.nl is gekoppeld aon d’n dictionair, meh bevat väöl mie wäörd. Boete de 'gewoen' Mestreechse wäörd die in d'n dictionair zien opgenome, kint g'r hei rechstreeks zeuke op miervoudsvörm, verkleinwoordvörm, vervoginge of verbuiginge, die neet es apaart trefwoord in d'n dictionair stoon.
In d’n dictionair vint g’r beveurbeeld de wäörd brögk, loupe en groet. Meh bij de rijmwäörd vint g’r daoneve alle variante vaan dees wäörd:
brögk > brögke, brögkske, brögkskes
loupe > loup, löp, löps, leep, leeps, lepe, loupentere, geloupe
groet > groete, groets, groeter, groetere, groeters, groetste
Binne ’t gedeilte Rijmwäörd vaan de website kint g’r rechstreeks zeuke op alle veurkoumende variante vaan wäörd. G’r hoof dus neet iers ’t bronwoord te kinne. Es g’r beveurbeeld binne de rijmwäörd zeuk op leep, daan zeet g’r in d’n dictionairkolom ouch ’t bronwoord loupe; es g’r dao weer op klik gaot g’r nao ’t woord loupe in ’t dictionairgedeilte. Dit kin hendeg zien es g’r bij de rijmrizzeltaote vaan leep ’ne bepaolde woordvariant neet metein herkint; klik op ’t rijmwoord en g’r zeet boe ’t bij huurt: reep > rope, sleep > slaope.
Rijmwäörd weure op de ierste plaots gesorteerd op basis vaan 't aontal lèttergrepe. De ciefers veur de vakke geve aon oet wieväöl lèttergrepe 't woord besteit. Op de twiede plaots weure de wäörd oonderverdeild op basis vaan klemtoen. Bij vètgedrökde wäörd ligk de hoofklemtoen vaan 't woord op de rijmoetgaank.
Rijme in 't Mestreechs is lesteger es in 't Nederlands! 't Mestreechs is naomelek 'n complexe toentaol. Aanders es 't Nederlands, bevat de fonologie vaan 't Mestreechs e systeem vaan toenverlenging. Dit wèlt - hiel sumpel oetgelag - zègke, tot e Mestreechs woord 'n aander beteikenis kin kriege, door inkel en allein de lengde vaan de klaank aon te passe. 't Standaardveurbeeld wat v'r heiveur gebruke is 't woord bal. Spreke v'r 't kort oet, daan bedoele v'r e dansfees, wie in prinsebal of galabal. Spreke v'r 't laank oet, daan bedoele v'r e roond veurwerp, wie in tennisbal of keersbal.
't Rijmsysteem vaan mestreechtertaol.nl berekent of veur de gezeukde rijmoetgaank ouch rijmoetgeng bestoon mèt 'n aofwiekende toenlengde. Dus bij 't woord leep, vint g'r de rijmwäörd sleep en deep. Meh 't woord sjeep steit apaart vermelt, umtot 't langer weurt oetgesproke es leep. G'r zeet, e rijmsysteem bouwe veur 't Mestreechs waor neet zoe gemekelek.
'nen Oetgebreidere oetlègk vaan 't rijmsysteem vint g'r hei: mestreechtertaol.nl/rijmwäörd